gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4277, del 24-06-2002 (2002/6248)

Informació pública del projecte d'urbanització del sector D.
------------------------------------------------------------

### Dades del document

Número de DOGV
:   4277

Data del DOGV
:   24-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6248


Organisme emissor
:   Ajuntament de Vallada

Tipus de document
:   Anunci

Informació pública del projecte d'urbanització del sector D. [2002/M6248]
  
L'Ajuntament en Ple, en sessió ordinària celebrada el dia 27 de maig d'enguany, va aprovar per a la seua exposició pública el projecte d'urbanització del sector D, l'agent urbanitzador i promotor del qual és l'empresa constructora Tofu, SA, redactat per l'enginyer de camins Ramón J. Matarredona Nebot, pertanyent a l'empresa Consultora Civil Mateng, SL.
  
De conformitat amb el que disposa l'article 34 de la Llei 6/1994, de 15 de novembre, Reguladora de l'Activitat Urbanística, se sotmet a informació pública, per període d'un mes, a efectes que s'examine i s'hi presenten les al·legacions i reclamacions que es consideren oportunes, amb la indicació expressa que el pressupost de licitació de l'esmentat projecte ascendix a 1.929.875,54 euros.
Diari Oficial de la Generalitat Valenciana


Sumari del DOGV 4218, del 27-03-2002 (2002/2450)

Informació pública de l'expedient de reparcel·lació forçosa de la unitat d'execució carrer de Campesins, Camí Pont de Francisco.
--------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2450


Organisme emissor
:   Ajuntament de Xeresa

Tipus de document
:   Anunci

Informació pública de l'expedient de reparcel·lació forçosa de la unitat d'execució carrer de Campesins, Camí Pont de Francisco. [2002/M2450]
  
Per acord de l'ajuntament en ple, de 31 de gener de 2002, s'ha resolt iniciar l'expedient de reparcel·lació forçosa de la unitat d'execució carrer de Campesins, Camí Pont de Francisco que es delimita en el Pla General d'Ordenació Urbana de Xeresa, aprovat per la Comissió Territorial d'Urbanisme, de data 29 de setembre de 1998, i sotmetre el dit projecte de reparcel·lació als tràmits d'informació pública i d'audiència als interessats durant el termini de 20 dies, d'acord amb el que disposa l'article 69 de la Llei Reguladora de l'Activitat Urbanística. Durant el dit període pot examinar-se l'expedient en la secretaria de l'ajuntament i, di escau, poden formular-se les al·legacions pertinents.
Diari Oficial de la Generalitat Valenciana


Sumari del DOGV 4230, del 17-04-2002 (2002/3738)

Informació pública de l'estudi de detall per a la reordenació de volums a l'illa situada entre els carrers Ronda Nord, Tribunal de les Aigües, Lluís Santàngel i Francesc de Vinatea, a la zona de l'institut.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3738


Organisme emissor
:   Ajuntament de Catarroja

Tipus de document
:   Anunci

Informació pública de l'estudi de detall per a la reordenació de volums a l'illa situada entre els carrers Ronda Nord, Tribunal de les Aigües, Lluís Santàngel i Francesc de Vinatea, a la zona de l'institut. [2002/Q3738]
  
Mitjançant la Resolució de l'Alcaldia número 874/2002, de data 4 d'abril de 2002, s'ha acordat sotmetre a informació pública, durant el termini de 20 dies hàbils, comptadors des de la publicació en el Diari Oficial de la Generalitat Valenciana, l'estudi de detall formulat per la mercantil P. Armiñana Promociones Inmobiliarias, SL, l'objecte de la qual és la reordenació de volums a l'illa situada entre els carrers Ronda Nord, Tribunal de les Aigües, Lluís Santàngel i Francesc de Vinatea de Catarroja.
  
Cosa que es publica en virtut del que s'estableix en els articles 52 de la Llei 6/1994, de 15 de novembre, Reguladora de l'Activitat Urbanística, en relació amb els articles 44 i següents del mateix text legal.
Diari Oficial de la Generalitat Valenciana


Sumari del DOGV 4281, del 28-06-2002 (2002/6462)

Informació pública de la modificació puntual número 9 del Pla General d'Ordenació Urbana de Manuel i de l'estudi d'impacte ambiental corresponent.
--------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6462


Organisme emissor
:   Ajuntament de Manuel

Tipus de document
:   Anunci

Informació pública de la modificació puntual número 9 del Pla General d'Ordenació Urbana de Manuel i de l'estudi d'impacte ambiental corresponent. [2002/A6462]
  
S'ha aprovat inicialment, per majoria absoluta, la modificació puntual número 9 del Pla General d'Ordenació Urbana de Manuel i l'estudi d'impacte ambiental corresponent, en la sessió plenària de 5 de juny de 2002, referits a la modificació de la ubicació de la xarxa primària 1, els quals se sotmeten a informació pública només als efectes mediambientals, durant el termini d'un mes des de la seua aparició en el Diari Oficial de la Generalitat Valenciana; l'expedient complet es troba a les oficines perquè puga ser examinat, a fi que puguen presentar-hi les al·legacions oportunes.
Diari Oficial de la Generalitat Valenciana


Sumari del DOGV 4373, del 07-11-2002 (2002/11326)

Informació pública del projecte d'urbanització del pla parcial la Mar.
----------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11748


Organisme emissor
:   Ajuntament del Campello

Tipus de document
:   Anunci

Informació pública del projecte d'urbanització del pla parcial la Mar. [2002/Q11789]
  
L'alcalde, mitjançant el Decret número 2.502/2002, de 4 d'octubre de 2002, vista la documentació redactada a iniciativa de l'Agrupació d'Interés Urbanístic la Mar, que consistix en projecte d'urbanització reformat (RGE 12.348/2002, de 09.09) del sector denominat pla parcial la Mar, al Pla General Municipal d'Ordenació Urbana del Campello (Alacant); vists els informes tècnics de 5 de setembre de 2002 i 11 de setembre de 2002, i l'informe jurídic emés amb data 26 de setembre de 2002, sobre el procediment de tramitació del document; atés que el que es disposa en els articles 55 i 53 en relació amb el 45 de la Llei 6/1994, de 15 de novembre, Reguladora de l'Activitat Urbanística, ha resolt:
  
Sotmetre a informació pública l'expedient íntegre.
  
Cosa que es fa pública, i es fa saber que durant 20 dies hàbils, comptadors des de la darrera publicació de l'edicte, l'expedient complet romandrà exposat al públic i s'hi podran consultar i formular les al·legacions que s'estimen pertinents, en l'Ajuntament del Campello, Negociat de Planejament i Gestió, de dilluns a divendres, des de les 10.00 fins a les 14.00 hores, tot això en els termes de l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 53 de la mateixa llei.
Diari Oficial de la Generalitat Valenciana


Sumari del DOGV 4182, del 04-02-2002 (2002/935)

Informació pública de la iniciació del procediment simplificat per al programa de desenvolupament d'actuació integrada (art. 48 LRAU).
--------------------------------------------------------------------------------------------------------------------------------------

### Dades del document

Número de DOGV
:   4182

Data del DOGV
:   04-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/935


Organisme emissor
:   Nova Eliana, SL

Tipus de document
:   Anunci

Informació pública de la iniciació del procediment simplificat per al programa de desenvolupament d'actuació integrada (art. 48 LRAU). [2002/A935]
  
A instància de la mercantil Nova Eliana, SL, s'ha iniciat la tramitació del programa d'actuació integrada, que inclou una memòria i un avantprojecte d'urbanització, per al desenvolupament per gestió indirecta de l'actuació integrada de la unitat d'execució número 9 de l'Eliana.
  
Aquesta àrea inclou les parcel·les cadastrals números 2222307, 2222308, 2222309, 2222310, 2222311, 2222312, 2222313, 2222314, 2222315, 2222316, 2222317, 2222342, 2222352, 2222350 i 2222351.
  
Amb data 12 de desembre de 2001, s'ha depositat davant de l'Ajuntament de l'Eliana la documentació esmentada en l'article 48.1 de la Llei Reguladora de l'Activitat Urbanística (LRAU), a la qual correspon el número de registre d'entrada 7663, i que s'ha protocol·litzat a la Notaria de la Senyora Eva Giménez Moreno.
  
Es publicaran en el periòdic Levante-El Mercantil Valenciano i en el Diari Oficial de la Generalitat Valenciana els anuncis a què es refereix l'article 46 de la LRAU. Durant el termini de 20 dies comptador a partir de la publicació de l'últim d'aquests anuncis, qualsevol persona interessada podrà comparéixer a la Notaria de la Senyora Eva Giménez Moreno, situada a Bétera, plaça del Sol número 4 i consultar els documents que integren l'alternativa tècnica i obtenir, a càrrec seu, una còpia total o parcial.
  
Durant aquest termini de 20 dies, es podrà consultar la documentació a l'Ajuntament de l'Eliana, i presentar davant d'ell, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
Diari Oficial de la Generalitat Valenciana


Sumari del DOGV 4393, del 05-12-2002 (2002/13024)

Correcció d'errades a l'anunci publicat en data 27 de novembre de 2002, relatiu a l'expedient GA 01/02.
-------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/13832


Data del document
:   02-12-2002

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Correcció d'errades

Correcció d'errades

 Descriptors 

:   * contracte de serveis
    * empresa de serveis
    * equipament sociocultural

Correcció d'errades a l'anunci publicat en data 27 de novembre de 2002, relatiu a l'expedient GA 01/02. [2002/X13501]
  
En relació a l'anunci publicat al DOGV nº 4.387, en data 27 de novembre de 2002, relatiu al concurs per a la contractació del servici de gestió i distribució de l'equipament escolar destinat a centres docents, comuniquem la següent rectificació:
  
La classificació requerida per a licitar és la següent:
  
Categoria d.
  
Data límit de recepció d'ofertes: 23 de gener de 2003, a les 14 hores.
  
Data, hora i lloc d'obertura d'ofertes: 25 de gener de 2003, a les 12 hores, en les oficines de CIEGSA, carrer del pintor Sorolla núm. 5-5ª, 46897 València.
Diari Oficial de la Generalitat Valenciana


Sumari del DOGV 4258, del 28-05-2002 (2002/5161)

RESOLUCIÓ de 22 de febrer de 2002, de la Universitat Politècnica de València, per la qual nomena el senyor Carlos Millán Verdú professor titular d'escola universitària de l'àrea de coneixement Física Aplicada, adscrita al Departament de Física Aplicada.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5161


Organisme emissor
:   Universitat Politècnica de València

Tipus de document
:   Resolució

RESOLUCIÓ de 22 de febrer de 2002, de la Universitat Politècnica de València, per la qual nomena el senyor Carlos Millán Verdú professor titular d'escola universitària de l'àrea de coneixement Física Aplicada, adscrita al Departament de Física Aplicada. [2002/A5161]
  
De conformitat amb la proposta elevada per la comissió nomenada per a jutjar el concurs convocat per Resolució de 8 de març de 2001, d'esta Universitat, plaça número 4/2001, codi 2141 (BOE de 30 de març de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, resol:
  
Nomenar el senyor Carlos Millán Verdú, amb número de document nacional d'identitat 63682881, professor titular d'escola universitària de la Universitat Politècnica de València, de l'àrea de coneixement Física Aplicada, adscrita al Departament de Física Aplicada.
  
València, 22 de febrer de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4279, del 26-06-2002 (2002/6129)

Informació pública del nomenament com a funcionaris de carrera del senyor Jorge Paricio Comins i la senyora Isabel Falomir Gozalbo.
-----------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/6129


Organisme emissor
:   Ajuntament de Castelló de la Plana

Tipus de document
:   Anunci

Informació pública del nomenament com a funcionaris de carrera del senyor Jorge Paricio Comins i la senyora Isabel Falomir Gozalbo. [2002/F6129]
  
El tribunal qualificador de l'oposició per a proveir en propietat dues places d'inspector de Tributs encarregat d'avaluar el període en pràctiques realitzat pel senyor Jorge Paricio Comins i per la senyora Isabel Falomir Gozalbo, ha elevat a la corporació la proposta de nomenament com a funcionaris de carrera en favor dels interessats indicats, la qual cosa es fa pública a l'efecte del seu nomenament.
Diari Oficial de la Generalitat Valenciana


Sumari del DOGV 4291, del 12-07-2002 (2002/7357)

Expedient número AS/ 3/2002. Adjudicació del contracte d'assistència per a la redacció dels projectes específics de cadascuna de les instal·lacions de l'edifici d'Investigació (mòdul 1) i redacció del projecte d'activitat de tot l'edifici (mòduls 1, 2 i 3), així com la posterior direcció de les obres (mòdul 1), ubicat a la parcel·la 22 de la Universitat Jaume I de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4291

Data del DOGV
:   12-07-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/7357


Data del document
:   01-07-2002

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient número AS/ 3/2002. Adjudicació del contracte d'assistència per a la redacció dels projectes específics de cadascuna de les instal·lacions de l'edifici d'Investigació (mòdul 1) i redacció del projecte d'activitat de tot l'edifici (mòduls 1, 2 i 3), així com la posterior direcció de les obres (mòdul 1), ubicat a la parcel·la 22 de la Universitat Jaume I de Castelló. [2002/M7357]
  
El Rectorat de la Universitat Jaume I de Castelló, en compliment del que establix l'article 93 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servici de Contractació i Assumptes Generals.
  
c) Número d'expedient: AS/ 3/2002
  
2. Objecte del contracte
  
a) Tipus de contracte: assistència
  
b) Descripció de l'objecte: redacció dels projectes específics de cadascuna de les instal·lacions de l'edifici d'Investigació (mòdul 1) i redacció del projecte d'activitat de tot l'edifici (mòduls 1, 2 i 3), així com la posterior direcció de les obres (mòdul 1).
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 25 d'abril de 2002
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: cent deu mil euros (110.000 EUR).
  
5. Adjudicació
  
a) Data: 27 de juny de 2002.
  
b) Contractista: Luis R. Vellon Bellido
  
c) Nacionalitat: espanyola
  
d) Import d'adjudicació: cent cinc mil cinc-cents euros (105.500 EUR).
Diari Oficial de la Generalitat Valenciana


Sumari del DOGV 4351, del 07-10-2002 (2002/10604)

Concurs per al subministrament de vehicle per a la brigada municipal d'obres d'Orpesa (Castelló).
-------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/10808


Data del document
:   23-09-2002

Organisme emissor
:   Ajuntament d'Orpesa

Tipus de document
:   Concurs

Descriptors 

:   * Orpesa
    * vehicle
    * contracte de subministraments

Concurs per al subministrament de vehicle per a la brigada municipal d'obres d'Orpesa (Castelló). [2002/X10728]
  
Per acord de la Comissió de Govern, en la sessió del dia 23 de setembre de 2002, ha estat aprovat el plec de clàusules administratives particulars i de prescripcions tècniques, que ha de regir el concurs per a adjudicar, mitjançant procediment obert, subministrament de vehicle per a la brigada municipal d'obres d'Orpesa (Castelló), el qual s'exposa al públic per termini de huit dies, comptador a partir del següent a la inserció del present anunci, per tal que puguen presentar-s'hi reclamacions.
  
Simultàniament, s'anuncia el concurs, per bé que la licitació s'ajornarà tot el que calga, en el supòsit que s'hi formulen reclamacions contra el plec de condicions.
  
Objecte de la licitació: constituïx l'objecte de contracte la realització del subministrament de vehicle per a la brigada municipal d'obres d'Orpesa (Castelló), d'acord al plec de clàusules administratives i tècniques redactat a tal efecte.
  
Tipus de licitació: 26.000,00 euros, IVA inclòs, a la baixa.
  
Si bé cada licitador únicament podrà presentar una sola proposició, això es farà sense perjudici que s'hi puguen recollir diversos models de vehicles, que reunisquen les característiques mínimes incloses en l'annex del present plec. És a dir, s'admeten les variants o alternatives d'una oferta, de conformitat amb l'art. 87 de la Llei de Contractes de les Administracions Públiques (RD Legislatiu 2/2000, de 16 de juny)
  
Termini d'execució: 20 dies
  
Exposició de l'expedient: al Departament de Contractació de l'Ajuntament, situat al carrer de Leoncio Serrano nº 11, tots els dies laborables, durant les hores d'oficina.
  
Fiança provisional i definitiva: es dispensa la presentació de garantia provisional; i la definitiva serà del 4 per 100 de l'import d'adjudicació.
  
Termini i lloc de presentació de les proposicions: al Registre general d'entrada de l'Ajuntament, en hores d'oficina (de 9.00 a 14.00 hores), durant els quinze dies naturals següents a l'última publicació en els butlletins oficials corresponents (Butlletí Oficial de la Província i Diari Oficial de la Generalitat Valenciana)
  
Obertura de proposicions: l'obertura de proposicions de l'oferta econòmica tindrà lloc al Saló d'Actes de l'Ajuntament a les 12.00 h. de tercer dia hàbil següent a la finalització del termini de presentació de las proposicions.
Diari Oficial de la Generalitat Valenciana


Sumari del DOGV 4339, del 19-09-2002 (2002/9618)

Rotlle d'apel·lació número 50/2002. Cèdula de notificació.
----------------------------------------------------------

### Dades del document

Número de DOGV
:   4339

Data del DOGV
:   19-09-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/9618


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 50/2002. Cèdula de notificació. [2002/A9618]
  
La Secció Sisena de l'Audiència Provincial de València ha dictat, en el rotlle d'apel·lació número 50/2002, la sentència que té l'encapçalament i part dispositiva com es diu tot seguit:
  
«Audiència Provincial de València
  
Secció Sisena
  
Sentència número 412
  
Magistrats:
  
- Purificación Martorell Zulueta
  
- María Mestre Ramos
  
- José Ramón de Verda y Beamonte.
  
València, 18 de juny de 2002
  
La Secció Sisena de l'Audiència Provincial, sent-ne ponent José Ramón de Verda y Beamonte, ha vist les actuacions de judici verbal promogudes davant del Jutjat de Primera Instància número 12 de València, amb el número 325/2001, per Catalina Leal Romero contra Consorci Compensació d'Assegurances, en rebel·lia, y Copromir, SL, en rebel·lia, Jorge Fenollar Tebar i La Unión Alcoyana, SA; les actuacions estan pendents davant de la Secció Sisena en virtut del recurs d'apel·lació interposat per Jorge Fenollar Tebar, representat per la procuradora María Luisa Sempere Martínez, i dirigit per la lletrada Rosa Arias Salvador; hi ha comparegut l'apel·lat, representat pel procurador Javier Roldán García i dirigit pel lletrat Antonio Colorado Castellary.
  
Decisió:
  
Es desestima el recurs d'apel·lació formulat per la representació processal de Catalina Leal Romero, així com l'interposat per la representació processal de Jorge Fenoyar Tebar, i es confirma íntegrament la sentència objecte de recurs, i s'imposa a cada un dels apel·lants les costes de l'alçada que ells han promogut.
  
Una vegada s'hagen complit les diligències que pertoquen amb el testimoni de la present resolució, que es trameten les actuacions al jutjat d'origen, perquè se'n prenga coneixement i als efectes oportuns, amb la necessitat que se'n justifique la recepció.
  
Mitjançant la present sentència, de la qual s'unirà un certificat al rotlle, ho pronunciem, manem i firmem.
  
No es pot interposar recurs de cassaciól.»
  
La present cèdula es publica en el Diari Oficial de la Generalitat Valenciana, a fi de notificar-la a la part incompareguda, Copromir, SL.